ТИМ: Саат 9:00гө карата чет жактагы 535 жаран добуш берди\n04/10/20 10:10 Шайлоо 2020 0\nБишкек, 04.10.20. /Кабар/. Бишкек убактысы боюнча саат 9:00гө карата Жогорку Кеңеш депутаттарын шайлоодо чет жактагы 535 жаран добуш берди. Бул тууралуу брифингде КР тышкы иштер министри Чыңгыз Айдарбеков билдирди.\nАнын айтуусуна караганда, азыркы учурда убакыттын айырмачылыгына байланыштуу чет жактагы шайлоо тилкелеринин баардыгы ачыла элек. Ал чет өлкөлөрдө баардыгы болуп 45 участок ачылгандыгын, шайлоочулардын саны 32 миң 602ни түзөрүн эске салды.\n«Анын ичинен Россиянын Түштүк-Сахалинск шаарындагы элчиликтин кеңсесинди 118 адам өз добуштарын беришти, Якутск – 67, Иркутск – 11, Красноярск – 30, Новосибирсктеги башкы консулдукта – 35, Япониядагы элчиликте – 86, Түштүк Корея – 65, Кытай – 10, Гуанчжоудагы консулдукта – 4, Малайзиядагы элчиликте – 5, Алматыдагы башкы консулдукта – 42, Казакстандагы элчиликте – 47», - деди ал.\nТИМ башчысы кошумчалагандай, эң акыркы болуп Вашингтондогу (АКШ) шайлоо участогу ачылат.\nЭске сала кетсек, Кыргызстанда парламенттик шайлоо өтүп жатат. Ага 16 саясий партия ат салышууда.\nПарламенттик шайлоо: Жалал-Абад облусунун башчысы жарандарды шайлоого активдүү катышууга чакырды\nШайлоого катышып жаткан 16 партиянын шайлоо фонддоруна жалпы 569,66 млн сом келип түшкөн\n04/10 10:51 257 0\n01/09 17:12 372 0